kardosdrur/scandi-wiki huggingface dataset:
Peter Reimer Hinnerup

Peter Reimer Hinnerup (født 7. april 1803 i Randers, død 12. november 1868 på Frederiksberg) var møntguardein. Hinnerups forældrene var Anders Hinnerup og Birgitte Margrethe født Reimer.

Hinnerup fik kun ringe skoleundervisning, og efter flere foreløbige bestemmelser kom han i guldsmedelære. Han blev svend 1824, og som flittig tilhører ved de forelæsninger, som Selskabet for Naturlærens Udbredelse 1825 lod afholde i Randers, blev han anbefalet til selskabets formand i København, H.C. Ørsted, der hjalp ham frem. Han kom her til at deltage i forsøg navnlig om elektromagnetismens anvendelse til probering (lødighedsprøvning) af ædle metaller og besøgte Kunstakademiet. Med understøttelse fra Den Reiersenske Fond tiltrådte han 1828 en 3årig udenlandsrejse, blev ved sin hjemkomst fuldmægtig ved Mønten, 1836 møntguardein og i 1840 tillige stadsguardein. Sine betydelige fagkundskaber gjorde han frugtbringende ved at give undervisning i legering og niellering og ved at udgive en omfattende Haandbog for Juvelere, Guld- og Sølvarbejdere (1834-39). Han ophørte at være møntguardein 1860 og stadsguardein 1863 på grund af sygelighed. Han afgik med titlen justitsråd og døde pludselig 12. november 1868 på Frederiksberg. Han efterlod Københavns Guldsmedelav et legat til understøttelse for trængende guldsmedemestre og disses enker og børn samt for svende, der have ført en pletfri vandel. Hans hustru var Inger Helene født Tømmerbye (1805 – 1861), datter af Peder Nielsen Tømmerbye.

Danskere i 1800-tallet
Personer fra Randers
Guldsmede fra Danmark
Legatstiftere fra Danmark
Filantroper fra Danmark
Embedsmænd fra Danmark
Personer i Dansk Biografisk Leksikon
Tower of the Sun

Tower of the Sun (, Taiyō no Tō) er et kunstværk lavet af den japanske kunstner Taro Okamoto og er placeret i Osaka, Japan.

Tårnet var åbent for publikum sådan de besøgende kunne gå ind i tårnet under verdensudstillingen i 1970, men tårnet blev lukket kort tid efter verdensutstillingen. Galleriet som findes inde i tårnet, viser et stort kunstværk som bliver kaldt Tre af livet, som repræsenterer udviklingen af menneskelige skabninger. Tårnet forfaldte gradvist efter at verdensudstillingen blev afsluttet i 1970. Men det blev senere besluttet at tårnet skulle bevares og reparationerne af tårnet startede i november 1994, og blev gjort færdige i marts 1995.

Tårnets højde er 70 meter, og diameteren i kælderen er 20 meter, og længden på armene er 25 meter. Tårnet har i dag tre ansigter, to ansigter på forsiden, og et ansigt på bagsiden. Ansigtet som er placeret på toppen af tårnet, måler 11 meter i diameter, og som repræsenterer fremtiden. De savtakkede røde malerier på forsiden af tårnet repræsenterer torden. En lille version af Tower of the Sun er placeret i Taro Okamoto Museum of Art. Tårnet er også blevet opført som en af de bedste 100 Media Arts i Japan af et byråd tilhørende det japanske Kulturdepartement.

Eksterne henvisninger 

Bygninger, konstruktioner og anlæg i Japan
Kunstværker
Kultur i Japan
Osaka
Skudenesfjorden

Skudenesfjorden er navnet på den yderste del af Boknafjorden mellem Kvitsøy og Skudeneshavn med Nordsøen i vest; Området ligger i Rogaland fylke i Norge. Fjorden er bred, omtrent 9 km fra Kvitsøy til Skudenes. Længden på fjorden er cirka 15 km ind til området hvor færgeruten mellem Mortavika på Rennesøy og Arsvågen på Bokn krydser Boknafjorden. Fra Mortavika er der også færgeforbindelse til Skudeneshavn over Skudenesfjorden.  

Geitungen fyr ligger på nordsiden af Skudenesfjorden, sydvest for Skudeneshavn. 

På nordsiden går Karmøysundet nordover mellem Karmøy og Bokn. På sydsiden går Kvitsøyfjorden mod syd til Randaberg. I øst fortsætter Boknafjorden videre mod øst. 

Fjorde i Norge
Kvitsøy
Karmøy
Rogalands geografi
Erlev

Erlev (tysk: Erleff) er en bydel i den sønderjyske by Haderslev, beliggende 1½ km sydvest for centrum på sydsiden af Haderslev Dam. Bydelen hører til Gammel Haderslev Sogn. Gammel Haderslev Kirke (Sct. Severin Kirke) ligger på nordsiden af Haderslev Indre Dam 2 km nord for Erlev.

Danhostel Haderslev 
Danhostel Haderslev ligger i Erlev. Vandrerhjemmet kan rumme 120 overnattende gæster i 26 værelser af forskellig størrelse med mellem 1 og 9 senge. Det tilbyder desuden overnatning i hytter og på campingplads. Der er mødelokaler for 25 og 60 personer og festlokaler for op til 80 personer.

Danhostel Haderslev driver også Det Grønne Forsamlingshus i “Haderslev Dyre- og Aktivitetshave” 2½ km nord for Marstrup.

Historie

Haderslev Vandrerhjem 
Grunden, som vandrerhjemmet ligger på, har været bebygget allerede før 1660, hvor der lå en gård på grunden, midt i den gamle landsby Erlev. Omkring 1742 var gården en kongelig fæstegård. Fra 1911 husede gården Erlev Børnehjem, der blev drevet af Nordslesvigsk Asyl.

Haderslev fik sit første vandrerhjem i 1937 i en tidligere lærerbolig på Hertug Hans skolen. Fra 1946 havde det til huse på Lembckevej 2, hvor der var plads til 36 overnattende gæster. Erlev Børnehjem blev nedlagt i 1976, og vandrerhjemmet flyttede ind på gården, som blev døbt Erlevhus. Siden er vandrerhjemmet flere gange udvidet og moderniseret.

Haderslev Amtsbaner 
Landsbyen Erlev havde trinbræt på Haderslev Amts Jernbaners strækning Haderslev-Ustrup (1899-1939). Længere ude på landet, i nærheden af Erlevvej 200, lå Erlev Kro, hvor banen havde et trinbræt der på det preussiske målebordsblad hed Erleffkrug. Fra trinbrættet var der 50 m sti til kroen, som på det danske målebordsblad hedder Paragraf 5. Flere sønderjyske kroer tog navnet Paragraf Fem med henvisning til den paragraf i Pragfreden, som gav de danske sønderjyder lovning på en folkeafstemning om det nationale tilhørsforhold.

Noter

Eksterne kilder/henvisninger 

 Danhostel Haderslev 
 SDFE kortviser: Målebordsblade, preussiske 1877-1920, danske 1920-71 

Lokaliteter i Haderslev Kommune
Haderslev
Lyddæmper

En lyddæmper er en cylinder, der kan sættes på løbet af en pistol eller riffel. Når skuddet affyres, passerer projektilet gennem lyddæmperen, der består af en række kamre, som gastrykket ledes ud i. Her 'udjævnes' den bratte trykforøgelse fra krudtforbrændingen, og dermed fjerner den skarpe og høje lyd af skuddet.

Anvendelsen af lyddæmper reducerer projektilets hastighed og skuddets præcision.

En lyddæmper virker ikke på en revolver, da der er en utæthed mellem kammer og løb.

Håndvåben
Dæmper
The Tallest Man On Earth

The Tallest Man on Earth er kunstnernavnet for Kristian Matsson (født 30. april 1983 i Dalarna, Sverige) er en sanger og sangskriver fra Sverige. Han spiller guitar, banjo og klaver, og han har udgivet tre album og to ep'er under sit kunstnernavn.

Studiealbum 
 Shallow Grave (2008)
 The Wild Hunt (2010)
 There's No Leaving Now (2012)
 Dark Bird Is Home (2015)
 I Love You. It¨s A Fever Dream (2019)

Ep'er 
 The Tallest Man on Earth (2006)
 Sometimes the Blues Is Just a Passing Bird (2010)
 The Tallest Man on Earth with yMusic (2017)
 When The Bird Sees The Solid Ground (2018)

Noter 

Sangere fra Sverige
Vadims Vasiļevskis

Vadims Vasiļevskis (født 5. januar 1982 i Riga i Lettiske SSR) er en lettisk spydkaster og sølvmedaljevinder ved Sommer-OL 2004. Vasiļevskis opnåede sit bedste resultat på 90,73 meter den 22. juli 2007 i Tallinn i Estland, og han er for tiden den tiendebedste spydkaster gennem tiden.

Vasiļevskis bliver trænet af Valentīna Eiduka. I begyndelsen af sin karriere endte han som nummer otte ved VM for juniorer i atletik 2000, og konkurrerede ved EM i atletik 2002 uden at nå finalen.

Vasiļevskis var Letlands flagbærer under åbningsceremonien ved Sommer-OL 2004. Han var den største overraskelse blandt Letlands medaljevindere i 2004 ved OL. Letland havde tre deltagere i spydkast: Vasiļevskis, Ēriks Rags og Voldemārs Lūsis, med Vasiļevskis som den yngste og den mindst kendte af de tre. Til OL var Vasiļevskis den bedste af de tre, han kastede 84,95 meter, to og en halv meter længere end hans tidligere personlige bedste og godt nok til at vinde en sølvmedalje.

Efter den olympiske sølvmedalje endte han som nummer otte ved IAAF World Athletics Final 2004. Efter et mislykket VM i atletik 2005, hvor han ikke nåede den sidste runde, endte han på fjerdepladsen fire gange ved EM i atletik 2006, IAAF World Athletics Final 2006 og EM i atletik 2007. Han vandt guldmedalje ved Sommer Universiaden i 2007, og endte som niende ved Sommer-OL 2008. Han var også flagbærer ved Sommer-OL 2008.

Vadims Vasiļevskis er siden den 14. oktober 2008 Kavaler af Trestjerneordenen, en orden han fik overrakt af Letlands præsident Valdis Zatlers på Rigas Slot den 11. november 2008.

Se også 
 Letlands deltagelse i Olympiske lege

Referencer

Eksterne henvisninger 

 

Personer fra Riga
Spydkastere fra Letland
Kavalerer af Trestjerneordenen
Medaljevindere ved sommer-OL 2004 
Olympiske sølvmedaljevindere fra Letland
Tore Gjøs

Tore Ferdinand Gjøs (født 26. marts 1943) er en norsk bistandsarbejder og diplomat. Han er Norges ambassadør i Zambia.

Gjøs har uddannelse som Civilingeniør fra Norges tekniske høgskole. I Norge har han arbejdet som overingeniør i Trondheim kommune og i Miljøverndepartementet, samt været projektleder i Vegdirektoratet. Han har også været distriktsingeniør i Kenya. I 1987 begyndte han at arbejde i Norad, hvor han fra 1995-1998 var specialudsending og medlem ministerrådet ved Norges ambassade i Tanzania. 

Karrieren fortsatte derefter i utenrikstjenesten. I 2001 blev han udnævnt til ambassadør i Uganda, med sideakkreditering til Burundi og Rwanda året efter. Udnævnelsen som ambassadør i Lusaka i Zambia skete i 2007.

Gjøs blev i 2009 forfremmet til kommandør af Den Kongelige Norske Fortjenstorden for embedsfortjeneste.

Kilder

Diplomater fra Norge
Civilingeniører fra Norge
Ilimmarfik

Illimarfik er et center for uddannelse, forskning, dokumentation og formidling med tilknytning til Grønlands Universitet.

Referencer 
 Illimarfiks hjemmeside. 

Uddannelsesinstitutioner på Grønland
Huset York

Huset York var et engelsk dynasti, som sad på tronen fra 1461 til 1485, og som udgjorde kernen i en af de to sider i rosekrigene. Husets navn er hentet fra Richard Plantagenet, 3. hertug af York, som deres tronkrævere stammede fra. Dets symbol var en hvid rose.

Den største rival var Huset Lancaster, "den røde rose". Efter rosernes krig, hvor Richard III faldt i slaget ved Bosworth Field i 1485, blev de to slægter blandet da Elizabeth af York giftede sig med Henrik VII, og Huset Tudor kom da til magten.

Rivaliseringen mellem de to dynastier er faktisk blevet bevaret, i en fredeligere og mere venskabelig form, som en rivalisering mellem grevskaberne Lancashire og Yorkshire.

Konger fra huset York 

 Edvard IV, regerede 1461–1470 og 1471–1483
 Edvard V, regerede 1483 (en af prinserne i Tower of London)
 Richard III, regerede 1483–1485

York
Cykelstativ

Et cykelstativ er en foranstaltning, til hvilken cykler sikkert kan fastgøres i forbindelse med parkering. Det kan både stå frit eller være fastgjort til underlaget eller et stationært objekt såsom en bygning.

Cykelstativer kan konstrueres af en række forskellige materialer. Holdbarhed, modstandsdygtighed i skiftende vejrlig, udseende og funktionalitet er ekstremt vigtige variable, når materialet skal udvælges. Materialer inkluderer rustfrit stål, stål, genbrugeligt plast og termoplast.

Se også 

Vejens udstyr
Cykeludstyr
Huset Tudor

Huset Tudor var et kongehus af walisisk ophav, med monarker som regerede England fra 1485 til 1603, hvor det blev efterfulgt af huset Stuart. Bedst kendt af Tudor-monarkerne er Henrik 7., Henrik 8. og Elizabeth 1.. Dynastiet uddøde, da Elizabeth døde i 1603 uden arvinger. Gennem hemmelige forhandlinger med sin fætter Jakob, konge af Skotland (hvis oldemor var en Tudor), sørgede dronning Elizabeth for at Huset Stuart arvede den engelske trone, hvad der forenede kongedømmerne England og Skotland i en personalunion.

De fem Tudor-monarker var:

 Henrik 7. (1485-1509)
 Henrik 8. (1509-1547); søn af Henrik 7.
 Edvard 6. (1547-1553); søn af Henrik 8.
 Maria 1. (1553-1558); ældste datter af Henrik 8.
 Elizabeth 1. (1558-1603); næstældste datter af Henrik 8.

Slægtstræ 

 - En guld omkreds indikerer en monark
 - En rød omkreds indikerer en nær slægtning til en monark (forældre, ægtefæller og børn)
 - En sort omkreds indikerer andre slægtninge

Se også 

 Tudortiden
 Tudorstil

 
Englands kongehuse
Knut Solem

Knut Solem (født 30. juli 1946) er en norsk diplomat. Han er norges ambassadør i Filippinerne. Solem har været Generalkonsul i Rio de Janeiro i Brasilien samt ambassadør i De forende arabiske emirater med sideakkreditering til Qatar. I 1996 blev han udnævnt til ambassadør i Singapore. og fik samme år sideakkreditering til Brunei og Myanmar.Efter en periode som specielrådgiver og afdelingsleder for  Utenriksdepartementet, blev han i 2005 udnævnt som ambassadør i Mexico. Det følgende år fulgte en sideakkreditering til Cuba. I 2009 blev Solem udnævnt til ambassadør i Manila på Filippinerne. Solem blev i 1995 udnævnt til ridder af 1. klasse af St. Olavs Orden. I 2006 blev han udnævnt til kommandør af Den Kongelige Norske Fortjenstorden.

Kilder 

Diplomater fra Norge
Midway Plaisance

Midway Plaisance er en park på den sydlige side af Chicago i delstaten Illinois, som er en mile lang. Parken er forbundet med Washington Park på vestsiden af parken og Jackson Park i øst. 

Parken ligger 9,7 km syd for centrum af Chicago i nærheden af Lake Michigan. Parken fungerede som et underholdningscenter under World's Columbian Exposition i 1893, og flere af messerne under udstillingen blev placeret i parken. Parken ligger i den sydlige del af campuset til University of Chicago, mens universitetet og dets tilhørende bygninger ligger på begge sider af parken.

Bygninger, konstruktioner og anlæg i Chicago
Parker i USA
Chris Tvedt

Chris Tvedt (født 1954 i Bergen) er en norsk forfatter.

Tvedt har studeret jura og litteraturvidenskab ved Universitetet i Bergen. Han har arbejdet som advokat, men efter debuten med krimiromanen Rimelig tvil i 2005 har han været forfatter på heltid. Han har senere skrevet en række kriminalromaner med forsvarsadvokaten Mikael Brenne som hovedperson. Hans bøger er oversat til dansk, tysk, nederlandsk, ukrainsk. 

Han blev tildelt Rivertonprisen 2010 for romanen Dødens sirkel.

Bibliografi
Rimelg tvil (2005)
Fare for gjentakelse (2007)
Skjellig grunn til mistanke (2008)
Rottejegeren (2009)
Dødens sirkel (2010)

Romanforfattere fra Norge
Krimiforfattere fra Norge
Norsksprogede forfattere fra Norge
Alumni fra Universitetet i Bergen
Ingunn Klepsvik

Ingunn Klepsvik (født 1946 i Austevoll) er en norsk lærer, bistandsarbejder og diplomat. Hun er Norges ambassadør i Tanzania.	

Klepsvik er uddannet lærer og har arbejdet i en ungdomsskole i tolv år. I 1971 gik hun ind i Fredskorpset og blev sendt til Kenya. Efter at være vendt tilbage til Norge og lærerjobbet engagerete hun sig også i lokalpolitik og blev kommunestyrerepræsentant for Sosialistisk Venstreparti. 

I 1983 begyndte hun i Norad, hvor hun i 2001 blev regionsdirektør for regionerne Latin-Amerika, Mellemøsten og Balkanhalvøen og fra 2007 til 2008 var hun assisterende direktør. Klepsvik var i en periode også fungerende direktør i Norad. I 1997 blev hun udnævnt til ambassadør ved Norges nye ambassade i Managua i Nicaragua, efter at have været chargé d'affaires der. Året efter blev hun sideakkreditert til Costa Rica og Panama. I 2009 blev Klepsvik udnævnt til ambassadør i Venezuela, men allerede i 2010 kom blev hun udnævnt til ambassadør i Tanzania med sideakkreditering til Seychellerne året efter.

Kongen udnævnte i 2009 Klepsvik til kommandør af Den Kongelige Norske Fortjenstorden for embedsfortjeneste.

Ingunn Klepsviks broder er Karsten Klepsvik, som også er en norsk diplomat.

Kilder

Diplomater fra Norge
Lærere fra Norge
Politikere fra Sosialistisk Venstreparti
Ambassadører fra Norge
Eidsvold Værks skogpris

Eidsvold Værks skogpris er en præmie oprettet af Mathiesen Eidsvold Værk i 1980, da selskabet donerede 100.000 kroner til formålet. Året efter blev der tilført 20.000, sådan at prisens grundkapital var på 120.000. Ifølge vedtægterne kan tildeles en organisation eller en person som har gjort en speciel indsats for at fremme skovbruget i Norge. Prisen består af et pengebeløb, en medalje og et diplom. En komite udnævnt af Det norske skogselskap, Norges Skogeierforbund, Norsk Skogbruksforening og Landbruksdepartementet vælger prismodtagere efter forslag fra publikum eller fra medlemmene af komiteen.

Hædersbevisninger fra Norge
Skovbrug
Baskerlandet Rundt 2011

Baskerlandet Rundt 2011 var den 51. udgave af cykelløbet Baskerlandet Rundt som gik over 6 etaper, fra den 4. april til 9 april.

Hold 
20 hold deltog med 8 ryttere på hvert hold.

Etaper

1 etape 
4. april 2011 – Zumarraga – Zumarraga, 151.2km

Sammenlagt efter etape 1

2 etape 
5. april – Zumarraga til Lekunberri, 163km

Sammenlagt efter 2 etape

3 etape 
6. april 2011 – Villatuerta til Zuia, 180km

4 etape 
7. april 2011 – Amurrio til Eibar, 179km

5 etape 
8. april 2011 – Eibar til Zalla, 177km

6 etape 
'''9. april 2011 – Zalla, 24km, tempo

Cykelløb i 2011
2011
Óengus

Óengus eller Aengus var en gud i irsk mytologi. Han var søn af guden Dagda og elverguden Boann, og var selv blandt andet kærlighedsgud. Ifølge myten boede han på Newgrange ved elven Boyne. 

I en berettelse kaldt Oengus drøm forelsker han sig i en pige og finder hende efter lang tids søgen. 

I fortællingerne om den irske helt Fionn mac Cumhaill har han rollen som trickster.

Mytologi
Kultur i Irland
Arvika

Arvika er en svensk by i Värmlands län i og hovedby i Arvika kommune. Byen fik bystatus i 1911. indbyggertallet er 14.116 (2004).

Arvika ligger sydøst for Oslo, cirka midtvejs mellom Kongsvinger og Karlstad. Arvika er stationsby på jernbanen mellem Oslo og Stockholm.

Arvika ligger ved Kyrkviken, en del af Glafsfjorden og elven Byälven. Arvika er Sveriges inderste havn, og har via slusen i Säffle (ned til Vänern) og Trollhätte kanal forbindelse med Göteborg. Der sejlede tankskibe til Arvika helt til 1993.

Venskabsbyer 
 Ylöjärvi
 Christianshåb
 Kongsvinger
 Skive
Conaire Mór

Conaire Mór er en legendarisk helt og overkonge i irsk mytologi. Han er blandt andet kendt fra sagaen Ødelæggelsen af Da Dergas gæstegård. Han var søn af Mess Búachalla, som igen var datter af personer som optræder i sagaen Étaíns friere.

Conaires fremstilles som en fredskonge, og ifølge Lebor Gabála Érenn skulle han have været konge af Irland samtidig med den romerske keiser Augustus' regeringstid. Han dør i de dramatiske kampe på Da Dergas gæstegård.

Mytologi
Kultur i Irland
Ange-Félix Patassé

Ange-Félix Patassé (født 25. januar 1937 i Paoua, død 5. april 2011 i Douala i Cameroun) var en centralafrikansk politiker. Han var præsident i Centralafrikanske Republik fra 1993 til 2003.

Kilder 

Centralafrikanske Republiks præsidenter
Politikere fra Centralafrikanske Republik
Helene Holst-Hammerfeldt

Helene Holst-Hammerfeldt er et pseudonym som benyttes af de norske forfattere Anne B. Ragde, May Grethe Lerum og Trude B. Larssen. Under dette pseudonym har de tre forfatterne udgivet en bogserie på elleve bøger ved navn Emilies tid

Pseudonymer
Romanforfattere fra Norge
Grupper
Norsksprogede forfattere fra Norge
Aleksander Małecki

Aleksander Antoni Włodzimierz Małecki (født 3. april 1907 i Zarubyntsi, død i september 1939) var en polsk fægter, som deltog i to olympiske lege i 1920'erne.

Małecki var med som reserve ved OL 1924 i Paris i sabelholdkonkurrencen, hvor Polen dog blev elimineret i første runde. Bedre gik det, da han var med ved OL 1928 i Amsterdam i samme disciplin sammen med Kazimierz Laskowski, Tadeusz Friedrich, Władysław Segda, Adam Papée og Jerzy Zabielski. Polakkerne indledte med at vinde deres førsterundepulje (delt sammen med Ungarn) og gik dermed videre til semifinalerne. Her tabte de ganske vist 0-16 til Italien, men vandt derpå deres to andre kampe, og dermed kom de med i finalepuljen. Her talte kampen mod Italien fra semifinalen og derudover blev det til nederlag til Ungarn, men sejr over Tyskland, hvorpå det blev til polsk bronze, mens Ungarn fik guld og Italien sølv. 

Małecki gjorde tjeneste i den polske hær og deltog i felttoget i Polen i 1939 under anden verdenskrig. Han blev dræbt, muligvis i et forsøg på at flygte til Ungarn i september samme år.

Referencer

Eksterne henvisninger 

Fægtere fra Polen
Deltagere for Polen ved sommer-OL 1924
Deltagere for Polen ved sommer-OL 1928
Olympiske bronzemedaljevindere fra Polen
Kolbasti

Kolbasti er en dans som er brugt i tyrkiske bryllupper. Den opstod i 1930'erne i havnen i Trabzon på sortehavskysten i det nordøstlige Tyrkiet.

Danse
Tyrkiets kultur
Rock of the Westies

Rock of the Westies er det tiende studiealbum af Elton John, udgivet i oktober 1975. Ligesom Captain Fantastic and the Brown Dirt Cowboy, nåede albummet også førstepladsen i USA på Billboard 200. Det var mindre vellykket i Storbritannien og nåede femtepladsen på UK Albums Chart.

Albummet indeholdt singlen "Island Girl", som nåede førstepladsen i USA. Den næste single "Grow Some Funk of Your Own" blev senere udgivet i 1976 og indeholdt sangen "I Feel Like a Bullet (In the Gun of Robert Ford)" på B-siden.

Sporliste 
Alle sange er skrevet af Elton John og Bernie Taupin medmindre andet er angivet.

Musikere 
Elton John – vokal, piano, orgel
Ray Cooper – perkussion
Kiki Dee – baggrundsvokal
Clive Franks – baggrundsvokal
Davey Johnstone – synthesizer, akustisk guitar, banjo, mandolin, elektrisk guitar, bakgrunnsvokal
James Newton Howard – synthesizer, cembalo, keyboard, clavinet, Mellotron
Kenny Passarelli – basguitar, baggrundsvokal
Roger Pope – trommer
Caleb Quaye – akustisk guitar, elektrisk guitar, baggrundsvokal

Hitlister

Certificeringer

Referencer 

Elton John-album
Album fra 1975